
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 361 

12 Ιουλίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Επικύρωση έκθεσης για τον τμηματικό επανακαθο¬ 
ρισμό των ορίων του Αιγιαλού στην παραλιακή 
περιοχή «Αργινώντας», Δήμου Κάλυμνου, Νήσου 

Κάλυμνου, Νομού Δωδεκανήσου. 1 

Κήρυξη ως αναδασωτέας έκτασης εμβαδού 1.972,00 
τ.μ. στη θέση «Χαϊδαρλί» του Δήμου Αλμυρού, του 
Νομού Μαγνησίας. 2 


ΑΠΟΦΑΣΕΙ Σ 

Αριθμ. 32690/7913 (1) 


Επικύρωση έκθεσης για τον τμηματικό επανακαθορι¬ 
σμό των ορίων του Αιγιαλού στην παραλιακή περιο¬ 
χή «Αργινώντας», Δήμου Καλύμνου, Νήσου Καλύμνου, 
Νομού Δωδεκανήσου. 

Η ΓΕΝΙΚΗ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 3200/55 «περί διοικητικής απο- 
κεντρώσεως» όπως αυτές τροποποιήθηκαν και ισχύ¬ 
ουν σήμερα με τα Ν.Δ. 532/70, Β.Δ. 704/70, Β.Δ. 192/72, 
Π.Δ.347/86, Ν 2026/92 και Π.Δ. 97/93. 

2. Τις διατάξεις των άρθρων 3 και 34 του Ν.2971/2001 
(Φ.Ε.Κ. 285/Τ.Α719-12-2001) «Αιγιαλός, παραλία και άλ¬ 
λες διατάξεις» και των διατάξεων του άρθρου 113 του 
Ν. 3978/2011 (ΦΕΚ 137 Α'/16.6.2011) 

3. Τις διατάξεις του Κ.Δ. 132/1929 «περί Κτηματολο- 
γικού Κανονισμού Δωδεκανήσου» που διατηρήθηκε σε 
ισχύ με το άρθρο 8 Ν. 510/1947. 

4. Τις διατάξεις των άρθρων 1 μέχρι και 7 του 
Α.Ν. 2344/40 «περί αιγιαλού και παραλίας» όπως έχουν 
τροποποιηθεί και συμπληρωθεί μεταγενέστερα με τις 
διατάξεις : α) του άρθρου 13 του Ν. 1078/1980 και β) του 
άρθρου 23 του Ν. 1337/1983. 

5. Τις διατάξεις του Ν.Δ. 439/70 «περί συμπληρώσεως 
των διατάξεων περί αιγιαλού». 

6. Τις διατάξεις του άρθρου 20 Ν. 719/77 «περί τρόπου 
σύνταξης τοπογραφικών - υψομετρικών διαγραμμάτων 
από ιδιώτες μηχανικούς κ.λπ.» 

7. Τ ις διατάξεις του άρθρου 100 του Π.Δ. 284/88, όπως 
τροποποιήθηκε και ισχύει σήμερα. 


8. Το υπ’ αριθμ. Δ3090/646/1976 έγγραφο του Υπουρ¬ 
γείου Οικονομικών «περί του στη Δωδεκάνησο ορίου 
αιγιαλού». 

9. Τις διατάξεις του άρθρου 1 του Ν.2503/97 - Α' 107 
με τις οποίες οι Περιφερειακές Υπηρεσίες Υπουργεί¬ 
ων Οικονομικών που συγκροτούσαν την περιφερεια¬ 
κή Διοίκηση Νομού ή Νομαρχίας δεν υπήχθησαν στην 
Περιφέρεια, ούτε καταργήθηκαν αλλά αποτελούν από 
01-09-1997 Υπηρεσίες του Υπουργείου Οικονομικών. 

10. Τις διατάξεις του άρθρου 46, παρ. 21, Ν. 3220/2004 
(Φ.Ε.Κ. 15 Α'), στις οποίες προβλέπεται ότι από 10-04-2004 
αρμοδιότητες του Υπουργού Οικονομίας και Οικονομι¬ 
κών οι οποίες ανήκαν ή είχαν μεταβιβασθεί στους Νο¬ 
μάρχες μέχρι την έναρξη λειτουργίας των Νομαρχιακών 
Αυτοδιοικήσεων και αφορούν θέματα Υπηρεσιών του 
Υπουργείου Οικονομίας και Οικονομικών, που εξαιρέ¬ 
θηκαν από την κατάργηση σύμφωνα με τις διατάξεις 
της παραγράφου 2 του άρθρου 39, Ν.2218/1994, περιέρ¬ 
χονται στον Γενικό Γραμματέα της Περιφέρειας εκτός 
των θεμάτων Υ.Δ.Ε. 

11. Την υπ’ αριθμ. 1063649/790/Α0006/03-08-2004 από¬ 
φαση του Υπουργού Οικονομίας και Οικονομικών «Κα¬ 
ταγραφή - Διοικητική κωδικοποίηση των αρμοδιοτήτων 
σε θέματα Υπηρεσιών του Υπουργείου Οικονομίας και 
Οικονομικών που περιέρχονται στους Γ ενικούς Γ ραμ- 
ματείς Περιφερειών». 

12. Την υπ’ αριθμόν 562/2005 Γνωμοδότηση του Νομι¬ 
κού Συμβουλίου του Κράτους σχετικά με την διάταξη 
του άρθρου 5 παρ. 5 εδ. γ' του Ν.2971/2001. 

13. Τ ις διατάξεις της παρ. 2 του άρθρου 6, του άρθρου 
280 και τις διατάξεις της παρ. III του άρθρου 186 του 
Ν. 3852/2010 «Νέα Αρχιτεκτονική της Αυτοδιοίκησης και 
της Αποκεντρωμένης Διοίκησης - Πρόγραμμα Καλλικρά¬ 
της» (Α' 87) σύμφωνα με την οποία οι αρμοδιότητες των 
Περιφερειών του άρθ. 3 θα ασκούνται από τις Αποκε¬ 
ντρωμένες Διοικήσεις κατά περίπτωση. 

14. Το υπ’ αριθμ. Π.Δ. 143/2010 (Φ.Ε.Κ. 236/Τ.Α7 
27-12-2010) «Οργανισμός της Αποκεντρωμένης Διοίκησης 
Αιγαίου». 

15. Το υπ’ αριθμ. πρωτ. Δ6Α1022671/ΕΞ/10-02-2011 έγ¬ 
γραφο της Γενικής Γραμματείας Φορολογικών και Τε- 
λωνιακών Θεμάτων του Υπουργείου Οικονομικών περί 
«Αρμοδιότητας Υπογραφής». 

16. Την υπ’ αριθμ. 10562/10.10.2011 (Ορθή επανάληψη) 
Απόφαση του Γ ενικού Γ ραμματέα της Αποκεντρωμένης 

Διοίκησης, με την οποία ορίστηκαν τα μέλη της επιτρο¬ 
πής για τον καθορισμό ορίων Αιγιαλού και Παραλίας 
στο Νομό Δωδεκάνησου. 

17. Την υπ’ αριθμ. 50458/6402/30.10.2012 απόφαση της 
Γενικής Γραμματέως της Αποκεντρωμένης Διοίκησης 
Αιγαίου (ΦΕΚ 3167/Β/29.11.2012) περί παροχής εξουσιο¬ 
δότησης υπογραφής πράξεων και εγγράφων «Με εντολή 
Γενικού Γραμματέα» στον Προϊστάμενο της Γενικής Δ/ 
νσης Εσωτερικής Λειτουργίας της Αποκεντρωμένης 
Διοίκησης Αιγαίου και στους Προϊσταμένους των ορ¬ 
γανικών μονάδων αυτής. 

18. Την υπ' αριθμ. πρωτ. 10818/10-08-2005 Απόφαση 
του Γ ενικού Γ ραμματέα της Αποκεντρωμένης Διοίκησης 
Αιγαίου, δημοσιευθείσα στο υπ’ αριθμ. Φ.Ε.Κ. 961/Τ.Δ708- 
09-2005, με το οποίο και επικυρώθηκε η έκθεση της 
επιτροπής για τον καθορισμό των ορίων του Αιγιαλού 
σε ολόκληρο το παραλιακό μέτωπο της περιοχής του 
«Αργινώντα», Νήσου Καλύμνου. 

19. Την από 15-01-2013 έκθεση της κατά το άρθρο 3, 
του Ν. 2971/2001 αρμόδιας επιτροπής επανακαθορισμού 
των ορίων του Αιγιαλού για τον τμηματικό επανακαθο¬ 
ρισμό των ορίων του Αιγιαλού στην παραλιακή περιοχή 
με την επωνυμία «Αργινώντας», Δήμου Καλύμνου, Νήσου 
Καλύμνου, Νομού Δωδεκανήσου. 

20. Το τοπογραφικό - υψομετρικό και κτηματογραφικό 
διάγραμμα, το οποίο συντάχθηκε τον Ιούνιο του 2012, 
από τον Σταύρο Κων. Πρέκα, Πολιτικό Μηχανικό, απο- 
τελούμενο από μία πινακίδα, κλίμακας 1:500, το οποίο 
ελέγχθηκε από τον Χειράκη Ιωάννη στις 17-07-2012 και 
θεωρήθηκε ως προς την ορθότητα της αποτύπωσής 
του, επίσης στις 17-07-2012, από τον Παυλούς Γεώργιο, 
Εφοριακό, Προϊστάμενο της Κτηματικής Υπηρεσίας Δω¬ 
δεκανήσου. 

21. Το υπ’ αριθμ. πρωτ. Δ.Κ. 1804/22-05-2013 έγγραφο 
της Κτηματικής Υπηρεσίας Δωδεκανήσου προς το Γ ε¬ 
νικό Επιτελείο Εθνικής Αμυνας (Γ.Ε.Ε.Θ.Α.), σύμφωνα με 
την παράγραφο 1, του άρθρου 113, του Ν.3978/2011, χωρίς 
όμως μέχρι σήμερα το Γ.Ε.Ε.Θ.Α. να έχει εκφράσει άποψη 
επί του ζητήματος και επομένως η γνώμη του λογίζε¬ 
ται θετική, καθώς παρήλθε άπρακτη η προθεσμία που 
τάσσεται στην παρ. 1, του άρθρου 113, του Ν. 3978/2011. 

22. Το από με αριθμό πρωτ. 9993/14-05-2013 αποδει¬ 
κτικό ανάρτησης του Δήμου Καλύμνου, με το οποίο 
τοιχοκολλήθηκε η από 15-01-2013 έκθεση της επιτρο¬ 
πής και το τοπογραφικό διάγραμμα σε μία πινακίδα, το 
οποίο συντάχθηκε για τον τμηματικό επανακαθορισμό 
των ορίων του Αιγιαλού στη θέση «Αργινώντας», Δή¬ 
μου Καλύμνου, Νήσου Καλύμνου, Νομού Δωδεκανήσου, 
αποφασίζουμε: 

Επικυρώνουμε την από 15-01-2013 έκθεση της κατά το 
άρθρο 3, του Ν. 2971/2001, αρμόδιας επιτροπής περί του 
τμηματικού επανακαθορισμού των ορίων του Αιγιαλού, 
με την οποία επανακαθορίστηκαν τα όρια του Αιγιαλού 
σε τμήμα της παραλιακής περιοχής «Αργινώντας», Δή¬ 
μου Καλύμνου, Νήσου Καλύμνου, Νομού Δωδεκανήσου, 
επί τοπογραφικού - υψομετρικού και κτηματογραφικού 
διαγράμματος σε μία πινακίδα, το οποίο θεωρήθηκε στις 
17-07-2012 από την Κτηματική Υπηρεσία Δωδεκανήσου. 

Στο τοπογραφικό αυτό διάγραμμα, επανακαθορίστηκε 
από την εν λόγω Επιτροπή, όπως πιο πάνω αναφέρε- 
ται, η οριογραμμή του Αιγιαλού με ερυθρά συνεχόμενη 
πολυγωνική γραμμή και στοιχεία κορυφών (Α1, Β1, Γ1, 
Δ1, Ε1, Α3) με εξάρτηση των κορυφών αυτών, από συ¬ 


ντεταγμένες του κρατικού τριγωνομετρικού δικτύου της 
χώρας όπως αυτές εμφανίζονται στον σχετικό πίνακα 
επί του τοπογραφικού - υψομετρικού και κτηματογρα- 
φικού διαγράμματος, κλίμακας 1:500, σε μία πινακίδα 
που συντάχθηκε για τον σκοπό αυτό. 

Οι ανωτέρω κορυφές του Αιγιαλού επανακαθορίζο¬ 
νται, καταργουμένων ως εκ τούτου των αρχικώς κα- 
θορισθέντων κορυφών Α1, Α2, Α3, όπως αυτές καθο¬ 
ρίστηκαν με το υπ' αριθμ. Φ.Ε.Κ. 961/τ.Δ708-09-2005, 
αφού διαπιστώθηκε εμφιλοχώρηση σφάλματος κατά τη 
χάραξη και συγκεκριμένα αφού διαπιστώθηκε και τυπικά 
αποδείχθηκε ότι στο παρελθόν εσφαλμένα η οριογραμ- 
μή Μέγιστου Χειμερίου Κύματος καθορίστηκε σε πολύ 
μεγάλο υψόμετρο και συγκεκριμένα σε θέση εσώτερα 
της γραμμής βλάστησης και σε μεγάλη απόσταση από 
την ακτογραμμή, σε θέση δηλαδή τέτοια που δεν είναι 
δυνατόν να φτάσει η συνήθης ανάβασή του. 

Κατά τα λοιπά ισχύει η υπ’ αριθμ. πρωτ. 10818/ 
10-08-2005 Απόφαση του Γενικού Γραμματέα της Απο¬ 
κεντρωμένης Διοίκησης Αιγαίου, δημοσιευθείσα στο υπ' 
αριθμ. Φ.Ε.Κ. 961/Τ.Δ708-09-2005. 

Η επανακαθορισθείσα και επαναχαραχθείσα οριο- 
γραμμή του Αιγιαλού αποτελεί το όριο του μεγίστου 
πλην συνήθους χειμερίου κύματος, σύμφωνα με τις δια¬ 
τάξεις του άρθρου 3 του Κ.Δ. 132/1929 που διατηρήθηκε 
σε ισχύ με το άρθρο 8 του Ν.510/1947 και του άρθρου 
26 του Ν.2971/2001. 

Σύμφωνα με τις ίδιες διατάξεις δεν καθορίστηκε ορι- 
ογραμμή Παραλίας αφού η οριογραμμή του Αιγιαλού 
τέμνει τα προς τη θάλασσα όρια των φερομένων ιδι¬ 
οκτησιών. 

Ο τμηματικός επανακαθορισμός των ορίων του αι- 
γιαλού στη θέση αυτή γίνεται για πρώτη φορά και 
προς εξυπηρέτηση των σκοπών των διατάξεων του 
Ν.2971/2001. 

Η απόφαση αυτή μαζί με την έκθεση της επιτροπής 
και το τοπογραφικό διάγραμμα να δημοσιευθούν στην 
Εφημερίδα της Κυβερνήσεως. 

Ερμούπολη, 3 Ιουλίου 2013 

Με εντολή Γ ενικού Γ ραμματέα 
Αποκεντρωμένης Διοίκησης 
Η Γενική Διευθύντρια 
ΒΑΣΙΛΙΚΗ ΜΠΑΛΑΣΚΑ 


ΕΚΘΕΣΗ ΕΠΙΤΡΟΠΗΣ ΓΙΑ ΤΟΝ ΤΜΗΜΑΤΙΚΟ 
ΕΠΑΝΑΚΑΘΟΡΙΣΜΟ ΤΩΝ ΟΡΙΩΝ ΤΟΥ ΑΙΓΙΑΛΟΥ 
(ΑΡΘΡΟ 3 & ΑΡΘΡΟ 9 ΤΟΥ Ν. 2971 
Φ.Ε.Κ. 285/Α/19.12.2001) 

Για τον επανακαθορισμό των ορίων του αιγιαλού που 
διενεργείται σε τμήμα της παραλιακής περιοχής «Αργι- 
νώντας», Δήμου Καλύμνου, Νήσου Καλύμνου, του Νομού 
Δωδεκανήσου. 

Στη Κάλυμνο σήμερα 15-01-2013 οι υπογεγραμμένοι: 

1. Παπαντωνάκη Βασιλική, Εφοριακός, Προϊσταμένη 
της Δ.Ο.Υ. Καλύμνου, ως πρόεδρος. 

2. Καμπούρης Νικόλαος, Τοπογράφος Μηχανικός, 
Υπάλληλος του Τμήματος Τεχνικών Έργων του Δήμου 
Καλύμνου, ως μέλος. 

3. Γερακιός Εμμανουήλ, Αρχιτέκτων Μηχανικός, Προ¬ 
ϊστάμενος Τμήματος Πολεοδομικών Εφαρμογών Επαρ¬ 
χείου Καλύμνου, ως μέλος. 

4. Οικονομάκος Ιωάννης,. Υποπλοίαρχος Λ/Σ, Λιμενάρ¬ 
χης Κάλυμνου, ως μέλος. 

Αποτελούντες την επιτροπή καθορισμού των ορίων 
του αιγιαλού και της παραλίας όπως αυτή καθορίστη¬ 
κε με την με αρ. πρωτ. 10562/11-11-2011 Απόφαση του 
Γενικού Γραμματέα της Αποκεντρωμένης Διοίκησης Αι¬ 
γαίου (Ορθή Επανάληψη), με την οποία καθορίστηκαν 
τα μέλη της εν λόγω επιτροπής στην Νομαρχία Δωδε¬ 
κάνησου δυνάμει του άρθρου 3 του Ν. 2971 (ΦΕΚ 285/Τ. 
Α719.12.2001), χρέη γραμματέα της επιτροπής άσκησε ο 
Θωμάς Κώτης, Εφοριακός ΔΕ/Α, υπάλληλος της Δ.Ο.Υ. 
Καλύμνου. 

Λαμβάνοντας υπόψη 

1. Την από 26-06-2012 αίτηση του Πολ. Μηχανικού Πρέ- 
κα Σταύρου, για τον τμηματικό επανακαθορισμό των 
ορίων του αιγιαλού σε τμήμα της παραλιακής περιοχής 
με την επωνυμία «Αργινώντας», Νήσου Καλύμνου, Δήμου 
Καλύμνου, έμπροσθεν της πρώην ιδιοκτησίας του Πρέκα 
Σταύρου του Κων/νου και νυν Νίκης και Ισμήνης Πρέκα 
του Σταύρου. 

2. Το υπ’ αριθμ. Φ.Ε.Κ. 961/Τ.Δ708-09-2005 με το οποίο 
επικυρώθηκε και καθορίστηκε η οριογραμμή του Αιγια- 
λού σε ολόκληρο το παραλιακό μέτωπο της περιοχής 
με την επωνυμία «Αργινώντας», Νήσου Καλύμνου. 

3. Το τοπογραφικό και υψομετρικό διάγραμμα, το οποίο 
συντάχθηκε βάσει των διατάξεων του Ν. 2971/01, με σκοπό 
τον τμηματικό επανακαθορισμό των ορίων του Αιγιαλού, 
με ημερομηνία σύνταξης Ιούνιο του 2012 από τον Σταύρο 
Κων. Πρέκα, Πολιτικό Μηχανικό, αποτελούμενο από μία 
πινακίδα, κλίμακας 1:500, το οποίο ελέγχθηκε στις 17-07- 
2012 από τον Χειράκη Ιωάννη, Αγρονόμο και Τοπογράφο 
Μηχανικό, τεχνικό υπάλληλο της Κτηματικής Υπηρεσίας 
Δωδεκανήσου και θεωρήθηκε επίσης στις 17-07-2012 από 
τον Παύλους Γεώργιο, Εφοριακό, Προϊστάμενο της Κτη¬ 
ματικής Υπηρεσίας Δωδεκανήσου και το οποίο απεικο¬ 
νίζει το τμήμα του κοινοχρήστου χώρου έμπροσθεν της 
ιδιοκτησίας Πρέκα Κων. Σταύρου. 

4. Την από 20-06-2012 τεχνική έκθεση του ίδιου ως άνω 
μηχανικού με την οποία αποδεικνύεται κατά το άρθρο 
5, παρ. 9 του Ν. 2971/01 (Φ.Ε.Κ. 285/Τ.Α719-12-2001) με 
τεχνικά στοιχεία το πρόδηλο σφάλμα του πρώτου καθο¬ 
ρισμού. Η εν λόγω έκθεση περιλαμβάνει την αποτύπωση 
των φυσικών στοιχείων της περιοχής ενδιαφέροντος 
ήτοι τη γραμμή βλάστησης συσχετισμένη με το τοπο- 
γραφικό διάγραμμα του καθορισμού της οριογραμμής, 
την μορφολογία και το υψόμετρο των πρανών και την 
ανάπτυξη της βραχώδους ακτογραμμής, 

5. Τις υπ’ αριθμ. 82/1970 και 137/2004 Γνωμοδοτήσεις 
του Νομικού Συμβουλίου του Κράτους περί επανακα¬ 
θορισμού των ορίων του Αιγιαλού. 

6. Τις διατάξεις του Ν. 2971/2001 «Αιγιαλός, παραλία και 
άλλες διατάξεις» όπως αυτός ισχύει και τον Ν. 1337/1983 
καθώς και την προς αυτόν Δικαστηριακή και Διοικητική 
Νομολογία. 

7. Την από την επιτόπια μετάβαση σχηματισθείσα 
αντίληψη περί του πλάτους της βρέχόμενης ζώνης της 
ξηρός καθώς και τα στοιχεία καθορισμού αιγιαλού και 
παραλίας που προβλέπονται από το άρθρο 9 του Νόμου 
2971/2001 και ειδικότερα : 

Α. Τη γεωμορφολογία του εδάφους για την οποία 
αναλυτικά αναφέρεται ότι: 

(1). Η μορφολογία της ακτής που αποτελείται από 
έδαφος βραχώδες με απότομες πτώσεις και περιοχές 


αρνητικών κλήσεων αλλά και μια μικρή κροκαλοπαγή 
παραλία όπως εξάλλου διαπιστώνεται και στα συνημ¬ 
μένα τοπογραφικό. 

(2) . Της ακτής συνέχονται εκτάσεις με έδαφος γαιώ¬ 
δες, χωρίς γεωργική δραστηριότητα. Οι εκτάσεις αυτές 
βρίσκονται εκτός σχεδίου Πόλεως ή οικισμού. 

(3) . Το φυσικό όριο βλάστησης, που αποτυπώνεται 
λεπτομερώς επί του τοπογραφικού διαγράμματος 
επαναχάραξης με την μορφή πολυγωνικής γραμμής, 
συνίσταται δε από χαμηλή φυσική θαμνώδη βλάστηση 
(θυμάρια - σχοίνα) σε σχετικά μικρή απόσταση από την 
βραχώδη ακτογραμμή. 

Β. Το γεγονός ότι στην περιοχή δεν εντοπίστηκαν 
παράκτιοι φυσικοί πόροι. Με την έννοια φυσικοί πόροι 
νοείται το σύνολο των πρώτων υλών που προέρχονται 
από τη φύση, δηλαδή από το έδαφος, τα δάση, τα ύδατα, 
και αξιοποιούνται βιομηχανικούς. 

Γ. Τα πορίσματα από την εκτίμηση των μετεωρολο¬ 
γικών στοιχείων της περιοχής, καθώς πρόκειται περί 
φυσικού όρμου μήκους περίπου 3 Κπι. στην είσοδο του 
οποίου υφίσταται η βραχονησίδα «Καλαβρός» η ύπαρξη 
της οποίας από κοινού με την Νήσο Τέλενδο και τον 
προσανατολισμό του κόλπου του «Αργινώντα» δύναται 
να εκτονώσει την ενέργεια των θαλασσίων ρευμάτων 
και κατά συνέπεια να και του κυματικού πεδίου κατά 
τέτοιο τρόπο ώστε το ύψος του κύματος κατά την εκτό¬ 
νωση του να μην είναι κατά τη συνήθη ανάβαση ικανό 
να πλησιάσει το υψόμετρο της αρχικής χάραξης ήτοι 
αυτής των πέντε και επτά μέτρων όπως στην αρχικά 
καθορισμένη οριογραμμή. 

Δ. Τη μορφολογία του πυθμένα, ο οποίος συνίσταται 
επίσης από βράχια και άμμο με μικρές σχετικά κλίσεις 
ακολουθώντας το ανάγλυφο της ξηρός καθώς και το 
ότι σε περιοχές με μικρά βάθη και μικρές κλίσεις του 
βυθού, όπου η θραύση του κύματος και η εκτόνωση της 
ενέργειας του γίνεται σε μεγάλη απόσταση από την 
ακτογραμμή, η επίδραση του κύματος στην ακτή είναι 
μεγάλη ενώ σε περιπτώσεις ακτών με μεγάλες κλίσεις 
βυθού και μεγάλα βάθη κοντά στην ακτή όπου η θραύση 
των κυμάτων συντελείται κοντά στην ακτή ή ακόμη και 
πάνω σ' αυτή ο κυματισμός καλύπτει κατά κανόνα μικρό 
εύρος ακτής προκειμένου να εκτονωθεί. 

Ε. Τον τομέα ανάπτυξης κυματισμού σε σχέση με το 
μέτωπο της ακτής, ότι δηλαδή πρόκειται για ακτή με μι¬ 
κρό ανάπτυγμα πελάγους, καθώς πρόκειται για κλειστό 
όρμο και το ότι μεγάλο ανάπτυγμα θαλάσσιας έκτασης 
συμβάλλει στη δημιουργία μεγαλύτερης έντασης κυμα¬ 
τικού πεδίου σε σχέση με κλειστές θαλάσσιες περιοχές 
(όρμους ή κόλπους) που έχουν ίδια ένταση ανέμου. 

ΣΤ. Τη μη ύπαρξη εγκεκριμένων χωροταξικών κατευ¬ 
θύνσεων και χρήσεων γης που να επηρεάζουν την εξε¬ 
ταζόμενη παράκτια ζώνη. 

Ζ. Την μη ύπαρξη Κτηματολογίου που έχει σαν απο¬ 
τέλεσμα τα όρια των ιδιοκτησιών και τα στοιχεία των 
φερομένων ιδιοκτητών όπως αυτά εμφανίζονται επί 
του τοπογραφικού διαγράμματος να έχουν υποδειχθεί 
με ευθύνη του επισπεύδοντος την οριογραμμή χωρίς 
έρευνα ιδιοκτησιακού από την Κτηματική Υπηρεσία ή 
την επιτροπή του άρθρου 3 του Ν. 2971/01. 

Η. Τη μη ύπαρξη ευπαθών οικοσυστημάτων και προ- 
στατευόμενων περιοχών στην εξεταζόμενη περιοχή. 

Θ. Την ανυπαρξία τεχνικών έργων (παράνομων ή νό¬ 
μιμων) στην περιοχή. 

I. Την ανυπαρξία στοιχείων που να υποδεικνύουν ή να 
τεκμηριώνουν την ύπαρξη Παλαιού Αιγιαλού. 

8. Η καθορισθείσα και χαραχθείσα επί του προανα- 
φερόμενου τοπογραφικού - υψομετρικού διαγράμμα¬ 
τος νέα οριογραμμή αιγιαλού, αποτελεί το όριο του 
μεγίστου πλην συνήθους χειμέριου κύματος προσαυ¬ 
ξημένου κατά δώδεκα μέτρα (μόνο στις εκτός σχεδί¬ 
ου πόλεως περιοχές), σύμφωνα με τις διατάξεις του 
άρθρου 3 του ΚΑ 132/1929, που διατηρήθηκε σε ισχύ 
με το άρθρο 8 του Ν.510/1947 σε συνδυασμό με τις δι¬ 
ατάξεις του άρθρου 26 του Ν.2971/2001, χαράχθηκε δε 
με τέτοιο τρόπο ώστε να εξασφαλίζει το ορθό εύρος 
του κοινοχρήστου χώρου. 

9. Ο καθορισμός των ορίων του αιγιαλού και της πα¬ 
ραλίας στη θέση αυτή γίνεται για δεύτερη φορά και 
προς εξυπηρέτηση των σκοπών που τάσσονται από τις 
διατάξεις του Ν. 2971/01 «Αιγιαλός, παραλία και άλλες 
διατάξεις», αποφασίζουμε: 

και επανακαθορίζουμε επί του ως ανωτέρω τοπογρα- 
φικού διαγράμματος: 


α) Την οριογραμμή του αιγιαλού με ερυθρά συνεχή 
πολυγωνική γραμμή και στοιχεία κορυφών (Α1, Β1, Γ1, Δ1, 
Ε1, Α3). Οι ανωτέρω κορυφές του Αιγιαλού επανακαθο¬ 
ρίζονται σε αντικατάσταση του τμήματος του Αιγιαλού 
μεταξύ των αρχικώς καθορισθέντων κορυφών Α1, Α2, 
Α3 όπως αυτές καθορίστηκαν με το υπ’ αριθμ. Φ.Ε.Κ. 
961/τ.Δ'/08-09-2005 αφού διαπιστώθηκε ότι εσφαλμένα 
η γραμμή Μέγιστου Χειμερίου Κύματος καθορίστηκε σε 
πολύ μεγάλο υψόμετρο - σε θέση εσώτερα της γραμμής 
βλάστησης και σε μεγάλη απόσταση από την ακτο¬ 
γραμμή σε σημεία που δεν είναι δυνατό να φτάσει η 
συνήθης ανάβαση. 

Η Επιτροπή 
Ο Πρόεδρος 

ΒΑΣΙΛΙΚΗ ΠΑΠΑΝΤΩΝΑΚΗ 
Τα Μέλη 

ΝΙΚΟΛΑΟΣ ΚΑΜΠΟΥΡΗΣ 
ΕΜΜΑΝΟΥΗΛ ΓΕΡΑΚΙΟΣ 
ΙΩΑΝΝΗΣ ΟΙΚΟΝΟΜΑΚΟΣ 

Αριθμ. 1404/114375 (2) 

Κήρυξη ως αναδασωτέας έκτασης εμβαδού 1.972,00 τ.μ. 
στη θέση «Χαϊδαρλί» του Δήμου Αλμυρού, του Νο¬ 
μού Μαγνησίας. 

Η ΓΕΝΙΚΗ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του Ν. 3200/1955 περί διοικητικής απο¬ 
κέντρωσης όπως τροποποιήθηκαν και συμπληρώθηκαν 
μεταγενέστερα με τις διατάξεις του Ν.Δ. 532/1970 . 

2. Τις διατάξεις του άρθρου 117 παρ. 3 και άρθρου 24 
παρ. 1 του Συντάγματος της Ελλάδος. 

3. Τις διατάξεις του Ν. 998/1979 «Περί προστασίας 
Δασών κ.λ.π.» και ειδικότερα : 

α) Του άρθρου 38 παρ. 1. 

β) Του άρθρου 41 παρ. 1 και 3. 

4. Τις υπ’ αριθμ. α) 160417/1180/8-7-1980 και β) 182447/ 
3049/24-9-1980 διαταγές του Υπουργείου Γεωργίας, 
σχετικές με την κήρυξη εκτάσεων ως αναδασωτέων. 

5. Τις διατάξεις του Ν. 3852/4-6-2010 (ΦΕΚ 87/τΛ'Ι 
7-6-2010) «Νέα Αρχιτεκτονική της Αυτοδιοίκησης και της 
Αποκεντρωμένης Διοίκησης - Πρόγραμμα Καλλικράτης». 

6. Τις διατάξεις του Π.Δ. 138/23-12-2010 (ΦΕΚ 231/τ.Α7 
27-12-2010) «Οργανισμός Αποκεντρωμένης Διοίκησης 
Θεσσαλίας - Στερεός Ελλάδας». 

7. Την υπ’ αριθμ. 1669/33104/31-3-2011 (ΦΕΚ 648/ 
τ.Β'/19-4-2011) απόφαση της Γενικής Γραμματέως Απο¬ 
κεντρωμένης Διοίκησης Θεσσαλίας-Στερεάς Ελλάδας 
περί μεταβίβασης δικαιώματος υπογραφής στους Προ¬ 
ϊσταμένους Δ/νσεων. 

8. Την υπ’ αριθμ. 1158/110939/12-6-2013 πρόταση του 
Δασαρχείου Αλμυρού, με την οποία προτείνεται η κή¬ 


ρυξη ως αναδασωτέας της αναφερόμενης στο θέμα 
έκτασης, αποφασίζουμε: 

Κηρύσσουμε ως αναδασωτέα διακατεχόμενο δάσος 
εμβαδού χιλίων εννιακοσίων εβδομήντα δύο τετραγω¬ 
νικών μέτρων (1.972,00 τ.μ.). Η έκταση αυτή, που εκ¬ 
χερσώθηκε, βρίσκεται στη θέση «Χαϊδαρλί» του Δήμου 
Αλμυρού, Ν. Μαγνησίας, απεικονίζεται με στοιχεία (1, 2, 
3, 4, 5, 6, 7, 8, 9,10,11,12,13, ,14,15,1) στο προσαρτημέ- 
νο στην παρούσα απόφασή μας διάγραμμα, κλίμακας 
1:3.000, το οποίο αποτελεί αναπόσπαστο μέρος αυτής 
και έχει όρια: 

Ανατολικά: Διακατεχόμενο δάσος και έκταση αγρο¬ 
τικής μορφής σήμερα 

Δυτικά : Έκταση αγροτικής μορφής σήμερα 

Βόρεια : Διακατεχόμενο δάσος 

Νότια : Διακατεχόμενο δάσος και έκταση αγροτικής 
μορφής σήμερα 

Σκοπός της κήρυξης της ανωτέρω έκτασης ως ανα¬ 
δασωτέας, είναι η προστασία της, η διατήρηση του 
δασικού χαρακτήρα αυτής, ο αποκλεισμός διάθεσής 
της για άλλη χρήση και η αποκατάσταση με φυσική 
αναγέννηση της καταστραφείσας δασικής βλάστησης. 

Η έκταση αυτή πριν την εκχέρσωσή της καλύπτονταν 
από θάμνους αειφύλλων πλατύφυλλων πυκνότητας 70%. 

Η απόφαση αυτή να δημοσιευθεί στην Εφημερίδα της 
Κυβερνήσεως . 

Βόλος, 1 Ιουλίου 2013 

Με εντολή Γ ενικού Γ ραμματέα 
Αποκεντρωμένης Διοίκησης 
Η Προϊσταμένη Διεύθυνσης Δασών Μαγνησίας 

ΕΛΕΝΗ ΔΗΜΗΤΡΑΚΟΠΟΥΛΟΥ - ΜΠΙΛΛΙΟΥ 

ΔΑΣΑΡΧΕΙΟ ΑΛΜΥΡΟΥ 

Ανήκει στην αρ. .Απόφαση της Δ/ντριας Δασών Ν.Μαγνησίας. 

ΤΟΠΟΓΡΑΦΙΚΟ ΔΙΑΓΡΑΜΜΑ 

Εκχερσωθέντος διακατεχόμενου δάσους αειφύλλων πλατυφύλλων, 
στη θέση «Χαιδαρλί»,Δήμου Αλμυρού, Ν. Μαγνησίας. 

Στοιχεία εκχερσωθέντος διακατεχόμενου 
δάσους. 

ΚΛΙΜΑΞ: 1:3.000 
Με διακατεχόμενο δάσος 


Εμβαδόν: 1.972,0 τ.μ. 
Συντεταγμένες σημείων σε ΕΓΣΑ 87 

Με διακατεχόμενο δάσος και με 
έκταση αγροτικής μορφής σήμερα 

ΑΠΟΣΠΑΣΜΑ ΦΥΛΛΟΥ 
ΧΑΡΤΟΥ Γ.Υ.Σ. 1:50.000 

Αλμυρός 3 

Ο ΣΥΝΤΑΚΤΗΣ 



ΣΗΜΕΙΑ - ΚΟΡΥΦΕΣ 

1. :χ:378924, ψ:4342217 

2. :χ:378943, ψ:4342207 

3. :χ:378986, ψ:4342192 

37.9.0.12, ψ:4342182 

5. :χ:379028, ψ:4342167 

6. :χ:379032, ψ:4342170 

7. :χ:379075, ψ:4342168 

8. :χ:379092, ψ:4342175 

9. :χ:379122, ψ:4342169 

10. :χ:379080, ψ:4342154 

11. :χ:379038, ψ:4342157 

12. :χ:379016, ψ:4342171 

13. :χ:379003, ψ:4342180 

14. :χ:378952, ψ:4342191 
15..:χ:378925, ψ:4342211 

ΜΗΚΟΣ ΠΛΕΥΡΩΝ 


1- 2:21,47μ. 9-10:44,60μ. 

2- 3:45,54μ. 10-11:42,11μ. 

3- 4:27,86μ. 11.-12:26,08μ. 

4- 5:21,93μ. 12-13:15,81μ. 

5- 6: 5,0μ. 13-14:52,17μ. 

6- 7:43,05μ. 14-15:33,60μ. 

7- 8:18,38μ. 15-1 : 6,08μ. 

8- 9:30,59μ. . 

Αλμυρός 41- - ά- ΙΑ Η Δ/ντρια Δασών 

Ο ΔΑΣΑΡΧΗΣ ΑΛΜΥΡΟΥ, Ν.ΜΑΓΝΗΣΙΑΣ 

'Π - ? ~ - 


ΠΑΝΑΓΙΩΤΟΠΟΥΛΟΣ ΧΡ. 
ΔΑΣΟΠΟΝΟΣ 



ΑΝΔΡΙΑΝΟΣ ΣΠΥΡΟΣ 
ΔΑΣΟΛΟΓΟΣ 



ΡΑΚΟΠΟΥΛΟΥ 
ΕΛΕΝΗ 
ΛΟΓΟΣ 


ΕΘΝΙΚΟ ΤΥΠΟΓΡΑΦΕΙΟ 


Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό 03 *% 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

